《静庵山居》
宋代·李侗

胜如城外宅，花木拥檐前。
一雨晚时过，群峰翠色鲜。
採荆烹白石，接竹引清泉。
车马长无到，逍遥乐葛天。

作者简介：（1093—1163）宋南剑州剑浦人，字愿中，世号延平先生。从学罗从彦，得其《春秋》、《中庸》、《论语》、《孟子》之说。退居山里，谢绝世故四十余年，讲经说道，启迪后学，答问不倦。虽清贫而怡然自得，若无意当世而伤时忧国。朱熹尝从受业，得其传。卒谥文靖。有《李延平先生文集》。